
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

ПРОТОКОЛ 
ОТ ПРОВЕДЕНО  ПУБЛИЧНО ОБСЪЖДАНЕ 
НА ПРОЕКТА НА ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ НА ИМОТИ – ОБЩИНСКА СОБСТВЕНОСТ 
В ОБЩИНА ЗЛАТОГРАД ЗА 2023 ГОДИНА 
На 08.03.2023 г. (сряда), от 16,30 часа, в заседателната зала, на втория етаж, в сградата на Общинска администрация – Златоград се проведе публично обсъждане на Проекта на Годишната програма за управление и разпореждане на имоти – общинска собственост в Община Златоград за 2023 година.  

Г-жа Златка Цекова - директор на дирекция АПО, ОС и З, откри публичното обсъждане и представи Проекта на Годишна програма за управление и разпореждане с имоти – общинска собственост в Община Златоград през 2023 г., чрез презентация.

Годишната програма за управление и разпореждане с имоти – общинска собственост на територията на Община Златоград през 2023 година е разработена на основание и в съответствие с изискванията  на чл. 8, ал. 9 от Закона за общинската собственост, чл. 4, ал. 1 от Наредба № 2 за реда за придобиване, управление и разпореждане с общинско имущество на територията на Община Златоград.

Програмата е насочена към постигане на целите, приоритетите и мерките за тяхната реализация, заложени в Стратегията за управление на общинската собственост за периода 2021 – 2023 г. 
Законът изисква Програмата да се приемe най-късно до приемането на бюджета на Общината за съответната година и може да бъде актуализирана през годината, като при необходимост се извършва и актуализация на общинския бюджет.
Проектът на Годишната програма за управление и разпореждане с общинско имущество на територията на Община Златоград през 2023 г. е публикуван, за обществено обсъждане, на интернет-страницата на Общината на 28.02.2023 г.

Г-жа Цекова запозна присъстващите със структурата и съдържанието на Програмата, очакваните приходи от различните видове сделки, планирани през 2023 година, както и необходимите разходи, свързани с изпълнение на приходната част на Програмата.

Г-жа Цекова даде думата на присъстващите за въпроси, коментари, бележки по представената информация на публичното обсъждане. Тъй като нямаше въпроси, г-жа Цекова благодари на всички присъстващи за участието и закри публичното обсъждане. 
Протоколчик: …………………………………..……… 
                    Олга Домбова – мл. експерт ОС и ЖН

В Общинска администрация Златоград функционира  Система за  управление на качеството и информационната сигурност, в съответствие с изискванията на стандартите ISO 9001:2008 и ISO 27001:2005.

